Document ID: /roh_data/filtered/fineweb-2-filterrobots_roh.jsonl.gz/10934

Chars uffants,
quest spazi è fatg aposta per vus. La Fonoteca naziunala svizra metta en salv tut quai che tuna, cun auters pleds: registraziuns da tuns, da musica e da chaussas discurridas.
La Fonoteca è naschida l'onn 1987 e s'occupescha da tut il patrimoni sonor svizzer: ella collecziunescha, magasinescha e documentescha portatuns antics e moderns. Il cuntegn da quests portatuns va da la musica a l'istorgia, da la litteratura a la cultura da noss pajais. Noss archiv cuntegna registraziuns da musica classica, da folk, jazz e rock-pop, ma i dat era Paraulasper gronds e pitschens en las diversas linguas naziunalas e perfin ovras da teater.
Ils portatuns fitg vegls dovran ina tgira tut particulara; pensai per exempel a las veglias plattas ed als vegls bindels da voss nons e tats che cuntegnan forsa la vusch dad ina persuna che era impurtanta per nossa istorgia... e propi, sch'igl è necessari vegnan quests portatuns mess en in furn spezial da noss archivaris! E per pudair tadlar tut questas registraziun, imaginai che maschinas mirvegliusas ch'èn necessarias! E savais tge? Nus lavain perfin ils discs!
Vulais vesair quai che nus faschain? Vegni tar nus e fufragnai sin questa pagina! Sper las bancas da datas adina actualisadas che vus pudais consultar era a chasa, chattais ina massa infurmaziuns e registraziuns interessantas. Sin tge spetgais? Dai, pruvai! Ma tadlai l'emprim dal tut questas curtas Paraulasche nus avain preparà per vus: in clic basta!